Diari Oficial de la Generalitat Valenciana


Sumari del DOGV 6620, del 30-09-2011 (2011/9861)

RESOLUCIÓ d'11 de juliol de 2011, de la Conselleria de Turisme, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9861


Data del document
:   11-07-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

RESOLUCIÓ d'11 de juliol de 2011, de la Conselleria de Turisme, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2011/9861]  
La Llei 4/1998, d'11 de juny, de la Generalitat, del Patrimoni Cultural Valencià, va crear, mitjançant l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En l'esmentat decret s'estableix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En les sessions celebrades els dies 29 de juny, 8 d'octubre i 14 de desembre de 2010, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei de 30 de desembre de 1983, de la Generalitat, de Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de Valoració Documental que han obtingut l'informe favorable de la Junta Qualificadora de Documents Administratius en les sessions celebrades els dies 29 de juny, 8 d'octubre i 14 de desembre de 2010.  
a) Sèries documentals de l'administració autonòmica:  
- Codi 00209. Expedients sancionadors per infracció en l'ordre social en matèria de seguretat i higiene en el treball.  
- Codi 00260. Expedients de conflictes col·lectius.  
- Codi 00979. Expedients de vagues provincials.  
- Codi 00282. Dipòsit d'actes d'eleccions sindicals.  
- Codi 00811. Dipòsit d'estatuts d'associacions d'empresaris i treballadors.  
- Codi 00745. Actes de comités de seguretat i salut.  
- Codi 00401. Autoritzacions de treball a menors en espectacles públics.  
- Codi 00857. Autoritzacions d'empreses de treball temporal.  
- Codi 00138. Expedients de regulació d'ocupació.  
- Codi 00645. Actes de delegats de prevenció.  
- Codi 00966. Expedients de control comptable i justificants de caixa fixa.  
- Codi 00633. Talons i transferències.  
- Codi 00295. Acords de compensació.  
- Codi 00594. Deute públic: operacions diàries i documents comptables.  
- Codi 00763. Actes d'arqueig de caixa fixa.  
- Codi 00142. Expedients de tancament de l'exercici pressupostari.  
- Codi 00248. Confirming.  
- Codi 00766. Control financer permanent.  
  
  
ANNEX  
  
  
  
- Codi 00984. Documents comptables de pagaments extrapressupostaris a l'Agència Tributària.  
- Codi 00549. Expedients del Registre de Cooperatives de la Comunitat Valenciana.  
- Codi 00723. Ajudes a la destil·lació obligatòria de subproductes de vinificació i de part de la producció vinícola.  
- Codi 00771. Ajudes a la modernització d'embarcacions.  
- Codi 00427. Ajudes a la paralització definitiva d'embarcacions.  
  
- Codi 00865. Ajudes a la paralització temporal d'embarcacions.  
  
b) Sèries documentals de l'administració local:  
- Codi 00898. Comunicats de permisos i vacances.  
- Codi 00353. Control horari dels treballadors.  
- Codi 00233. Expedients de retenció de l'impost sobre la renda de persones físiques (IRPF) dels empleats municipals.  
- Codi 00870. Expedients d'incapacitat laboral temporal dels empleats municipals.  
  
Segon  
Publicar íntegrament, en l'annex de la present resolució, la taula «00723. Expedients de paralitzacions d'obra» substituint, així, la publicada en el Diari Oficial de la Comunitat Valenciana número 6309, de 13 de juliol de 2010, i la seua corresponent correcció d'errades (DOCV 6380, de 20.10.2010).  
El resum de les taules de valoració documental aprovades figura en l'annex a la present resolució.  
  
Tercer  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, a que durant aquest termini de temps no hi haja constància de la interposició de cap recurs.  
  
  
Contra la present resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'hi podrà interposar un recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà al que es publique la present resolució, de conformitat amb el que s'estableix en els articles 10 i 46 de la Llei 29/1998, de 13 de juny, Reguladora de la Jurisdicció Contenciosa Administrativa.  
En tot cas, les institucions i els organismes afectats no podran eliminar la documentació fins que la resolució, en el cas de ser impugnada, adquirisca fermesa legal.  
  
València, 11 de juliol de 2011.- La consellera de Turisme, Cultura i Esport: Lola Johnson Sastre.  
  
  
  
  
  
\* \* \* \* \*  
  
  
ANEXO  
  
  
  
  
